LeVar Burton

Levardis Robert Martyn Burton jr. (født 16. februar 1957 i Landstuhl i Vest-Tyskland), kjent som LeVar Burton, er en amerikansk Emmy-nominert skuespiller, regissør og forfatter, som først ble berømt gjennom rollen sin som «Kunta Kinte» i den prisvinnende miniserien Røtter fra 1977, basert på boken av Alex Haley. Han er også kjent for rollen som Geordi La Forge i Star Trek: The Next Generation.

Privatliv 
Burton ble født i Vest-Tyskland på en amerikansk militærbase ved Landstuhl der hans far tjenestegjorde som innrullert fotograf. Som trettenåring ble han elev ved et katolsk presteseminar i California. Han har tatt eksamen ved University of Southern California's School of Theatre. 

Burton møtte sine kone Stephanie Cozart Burton i 1988 da han filmet Roots: The Gift og de giftet seg i oktober 1992. Paret fikk en datter, Michaela, født i 1992. Burton har også en sønn, Eian, født i 1980. Burton fikk delt foreldreansvar for sin sønn etter en barnefordelingssak.Familien bor i Sherman Oaks, California, og han og hans kone arbeider for å øke offentlighetens oppmerksomhet rundt behandling for barnløshet.

Skuespillerkarriere

Tidlig karriere 
Etter sin Emmy-nominerte rolle i Røtter var Burton så godt kjent at han opptrådte omtrent bare som seg selv på flere tv-show som engasjerte «kjente» skuespillere i gjesteroller. Han gjestet Fantasy Island, deltok i Battle of the Network Stars, var gjestestjerne på Muppet Shows premierefest for The Muppet Movie, og var også en jevnlig gjest på flere andre populære show på den tiden. Da MTV var relativt nylansert dukket han også opp på denne kanalen, i R&B-bandet Cameos musikkvideo «Word Up!».

I et intervju i 1978 sa Burton: 
«after Roots, I did a lot of talk and game shows, and then I stopped. I didn't want to get over-exposed.» 
Det var på denne tiden at Burton aksepterte en invitasjon til å lede programmet Rebop, en multikulturell serie laget for barn i alderen 9–13, produsert av WGBH for PBS. Burton likte Rebops mål om å hjelpe barn fra alle kulturer til å kommunisere over kulturelle og rasemessige skillelinjer. Burton sa: 
«Kids can learn a lot through Rebop. They can see kids from a variety of backgrounds who live all over the country, and have the same problems growing up as they do.»

På 1980-tallet begynte han som programleder og produsent for programmet Reading Rainbow på den amerikanske fjernsynskanalen PBS.

Star Trek: The Next Generation
Serien ble en enorm suksess, med 18 ulike Emmy-priser, og 40 nominasjoner, og serien gikk videre i syv sesonger, med Burton i en av hovedrollene. Han har også spilt i serien Star Trek: Voyager.

Fra 1994 spilte Burton også «Geordi La Forge» i flere filmer basert på serien: Star Trek Generations (1994), Star Trek: First Contact (1996), Star Trek: Insurrection (1998), og Star Trek Nemesis (2002). Han har også regissert flere episoder i seriene Enterprise, Star Trek: Voyager og Star Trek: Deep Space Nine.

Priser og nominasjoner

Emmy 
 1996 – Nominert i kategorien «Outstanding Children's Program» for programmet Reading Rainbow
 1977 – Nominert i kategorien «Outstanding Lead Actor for a Single Appearance in a Drama or Comedy Series» for TV-serien Røtter

Andre priser (utvalg) 
Listen under er ikke komplett, se Internet Movie Database – LeVar Burton: Awards

 2004 – Vinner i kategorien «Best of the Fest» på Chicago International Children's Film Festival, for produksjonen Blizzard

 2007 – Vinner av TV Land Awards i kategorien «Anniversary Award» for TV-serien Røtter

Filmografi (utvalg) 
Listene under er ikke komplett, se Internet Movie Database – LeVar Burton

Som skuespiller

Film og fjernsyn 

 2011 – Community, TV-serie 1 episode
 2008 – Reach for Me, film
 2005 – American Dad!, tegneserie for fjernsyn
 2002 – Star Trek: Nemesis, film
 2001 – Ali, film
 1998 – Star Trek: Insurrection, film
 1998 – Star Trek: Voyager, TV-serie 1 episode
 1996 – Star Trek: First Contact, film
 1987–1994 – Star Trek: The Next Generation, TV-serie 176 episoder
 1993 – Batman, TV-serie 1 episode
 1987 – Murder, She Wrote, TV-serie 1 episode
 1977 – Røtter, tv-miniserie

Videospill 

 1997 – Star Trek: Generations

Som regissør 
 2006 – Las Vegas, TV-serie 1 episode
 2001–2005 – Star Trek: Enterprise, TV-serie 9 episoder
 2003 – JAG, TV-serie 1 episode
 1995–2001 – Star Trek: Voyager, TV-serie 8 episoder
 1995–1999 – Star Trek: Deep Space Nine, TV-serie 9 episoder

Bibliografi 
 Aftermath, 1997, ISBN 0-446-67960-7

Annet 
LeVar Burton er en jevnlig poker-spiller, og deltar i World Poker Tour. Han bor i 2008 i Sherman Oaks i California. Sammen med sin kone arbeider han for å øke oppmerksomheten om behovet for å behandle barnløshet.

Referanser

Eksterne lenker 
 
 
 Reading Rainbow: What Kids Want to Know Q&A with LeVar

Skuespillere fra USA
Hollywood Walk of Fame
Gjesteskuespillere i Simpsons
Skuespillere i Star Trek: The Next Generation
Skuespillere i Star Trek: Voyager
Personer fra Landkreis Kaiserlautern
Personer fra Sacramento